
PARLAMENTUL ROMÂNIEI

	   Comisia pentru agricultură, silvicultură, industrie alimentară şi servicii  specifice
	                                                             Data, 19.02.2003

                                                             Nr.24/51


 R A P O R T 
asupra proiectului de Lege pentru aprobarea Ordonanţei de urgenţă a Guvernului nr.209/2002 pentru modificarea şi completarea Legii nr.254/2002 privind unele măsuri pentru creşterea atractivităţii la privatizare a societăţilor comerciale cu capital integral sau parţial de stat ce deţin în administrare terenuri agricole proprietate publică sau privată a statului


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.209/2002 pentru modificarea şi completarea Legii nr.254/2002 privind unele măsuri pentru creşterea atractivităţii la privatizare a societăţilor comerciale cu capital integral sau parţial de stat ce deţin în administrare terenuri agricole proprietate publică sau privată a statului, transmis cu adresa nr.726 din 3 februarie 2003.


La întocmirea raportului, Comisia a avut în vedere avizul Consiliului Legislativ.


Proiectul de ordonanţă de urgenţă are ca obiect de reglementare modificarea şi completarea Legii nr.254/2002 privind unele măsuri pentru creşterea atractivităţii la privatizare a societăţilor comerciale cu capital integral sau parţial de stat, ce deţin în administrare terenuri agricole proprietate publică sau privată a statului.        

Proiectul de Lege pentru aprobarea Ordonanţei de urgenţă a Guvernului nr.209/2002 pentru modificarea şi completarea Legii nr.254/2002 privind unele măsuri pentru creşterea atractivităţii la privatizare a societăţilor comerciale cu capital integral sau parţial de stat ce deţin în administrare terenuri agricole proprietate publică sau privată a statului face parte din categoria legilor ordinare, potrivit prevederilor art.72 din Constituţie.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: Petre Daea - secretar de stat în Ministerul Agriculturii, Alimentaţiei şi Pădurilor,  Marin Durac – director general adjunct al Agenţiei Domeniilor Statului şi  Cătălin Sandu – director Direcţia juridică din cadrul Agenţiei Domeniilor Statului. 

La lucrările comisiei au fost prezenţi 29 de deputaţi din totalul de 32 deputaţi, membri ai comisiei.

Raportul comisiei a fost adoptat cu majoritate, înregistrându-se 3 abţineri din voturile celor prezenţi, în şedinţa din 19.02.2003.  În urma dezbaterii, Comisia propune admiterea cu modificări a proiectului de lege.

I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. Crt.
	Text iniţial


	Text propus de Comisie 

(autorul amendamentului)
	Motivarea 

propunerii amendamentelor

	0
	1
	2
	3

	1. 
	Articol unic. – Se aprobă Ordonanţa de urgenţă a Guvernului nr.209/2002 pentru modificarea şi completarea Legii nr.254/2002 privind unele măsuri pentru creşterea atractivităţii la privatizare a societăţilor comerciale cu capital integral sau parţial de stat, ce deţin în administrare terenuri agricole proprietate publică sau privată a statului.  
	Articol unic. – Se aprobă Ordonanţa de urgenţă a Guvernului nr.209/2002 pentru modificarea şi completarea Legii nr.254/2002 privind unele măsuri pentru creşterea atractivităţii la privatizare a societăţilor comerciale cu capital integral sau parţial de stat, ce deţin în administrare terenuri agricole proprietate publică sau privată a statului, publicată în Monitorul Oficial al României, Partea I, nr.961 din 28 decembrie 2002, cu următoarele modificări:  
	Ca urmare a modificărilor survenite în textul legii.

	2. 
	7. Alineatul (1) al articolului 2 va avea următorul cuprins: 

„Art.2. - (1) Societăţile comerciale care beneficiază de prevederile prezentei legi sunt cuprinse în anexa care face parte integrantă din prezenta lege.”
	La Art.I pct.7, alin.(1) al art.2 se va modifica şi va avea următorul cuprins:

 „Art.2. – (1) Societăţile comerciale care beneficiază de prevederile prezentei legi sunt cuprinse în anexele nr.1 şi 3 ale Legii nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, cu modificările şi completările ulterioare.”

Deputat Victor Neagu – PSD

Deputat Mihai Nicolescu - PSD
	Pentru aplicarea unui tratament egal societăţilor comerciale ce exploatează terenuri cu destinaţie agricolă şi investitorilor interesaţi să investească în agricultură.

	3. 
	
	La Art.I, după pct.11 se introduce un punct nou, pct.12, cu următorul cuprins: 

12. Anexa se abrogă.

Deputat Victor Neagu - PSD
	Ca urmare a modificărilor de la pct.7.

